Author: Jelena
Last saved by: User

Pravilnik za konkurs
Prvog „Tivatskog likovnog salona Pean-Sindik“

1.  Organizator JU Muzej i galerija Tivat, pokrovitelj Salona Opština Tivat
Na Tivatskom salonu Pean-Sindik, koji je nagradnog karaktera, učestvuju isključivo slikari, sa po jednim svojim djelom, tehnika u kojoj je izvedeno djelo, kao i tema, slobodni su. Slika mora biti novijeg datuma, starosti do dvije godine.
1.a Dimenzije slika ne smiju prelaziti zajedno sa ramom 100 cm po širini ni 170cm po visini. Ne moraju biti uramljene, ali svakako moraju biti opremljene za lako i bezbjedno kačenje. 
Svi zainteresovani treba da elektronskim putem pošalju kvalitetnu fotografiju rada u dobroj rezoluciji. Repodukcija rada treba biti u JPG formatu u visokoj rezoluciji (300dpi) da bi se na osnovu iste fotografije izvršio odabir i da bi fotografija ušla u reprezentativni katalog. Osim fotografije, obavezan je i opis slike: dimenzije, tehnika, ime, ako je imenovana, i godina nastanka. Konkurs je otvoren pet mjeseci od dana objavljivanja. Nakon završetka konkursa, tročlani renomirani međunarodni žiri odlučuje o učesnicima salona. 
Za izlaganje će biti prihvaćeni samo originalni radovi koje Umjetnički savjet (selekciona komisija, žiri) bude vrednovao kao djela visokog umjetničkog i profesionalnog dometa.
Nakon odabira 50 najboljih i najkvalitetnijih djela, odabrani učesnici iz Crne Gore, do određenog datuma donose rad u galeriju, dok učesnici iz inostranstva, bivših SFRJ republika, slike šalju, kvalitetno  upakovane, post express-om, DHL-om, fedex-om ili nekom drugom vrstom dostave. Organizator preuzima trošak povratka radova isključivo preporučenom poštom nakon izložbe. 
Autori iz regiona su dužni da svoj rad pošalju po propisima i pravilima ministarstva kulture svoje države. Dozvola za izvoz rada, carinski papiri (atta karnet), sve treba biti uredno da bi olakšalo povrat slika i osiguralo i djelo i autora.
Prilikom slanja rada učesnik je obavezan preuzeti i odštampati iz konkursa ili sa sajta ustanove formular, čitko ga štampanim slovima popuniti, svojeručno potpisati i poslati uz rad. Na ovaj način su njegove dužnosti i prava, kao i dužnosti i prava organizatora, zaštićene od eventualnih grešaka, oštećnja ili eventualne zloupotrebe. Poželjno je, radi lakše carinske kontrole, da dozvola za izvoz i popunjen formular budu lako čitljivi ispod prozirne folije, zalijepljeni na paket.
2. Opština je pokrovitelj, učestvuje u finansiranju projekta i završnoj fazi, otvaranju izložbe, dodjeli nagrada, daje po potrebi saopštenja za medije.
3. JU Muzej i galerija na svom sajtu ili fejsbuk stranici uvodi dio vezan isključivo za Salon, gdje će se moći pratiti rad Salona i biti dostupne sve neophodne informacije. Kao i novu mejl adresu Salona, za komunikaciju sa učesnicima. 
4. Službeni jezici salona su crnogorski, srpski, bosanski, albanski i hrvatski.
5. Tehničku selekciju, po prijemu radova, vrši tehnička komisija koju imenuju organizatori.
6. Prilikom prijema, tehnička komisija će odbiti sve radove koji odstupaju od naznačenih dimenzija, navedenih u članku 1a. Pravilnika. 
Radovi odbijeni na ovaj način biće uredno vraćeni autorima.
7. Tehnička komisija će izvršiti pregled ispravnosti radova prilikom prijema i napraviti zapisnik o njihovom eventualnom oštećenju, koji će biti dostavljen i autoru.
Organizator ne snosi odgovornost za oštećenje radova u transportu.
8. Prijave na konkurs, uz prateću dokumentaciju, podnose se na prijavnom formularu koji se može dobiti od organizatora. Takođe, prijavni formular se može dobiti elektronskom poštom, sa adrese JU Muzej i galerija Tivat.
9.  Prijavni formular sa pravilnikom treba popuniti čitko, štampanim slovima, sa svim traženim podacima. Autori se obavezuju da blagovremeno obavijeste organizatora o eventualnoj promjeni adrese i podataka koji se unose u katalog.
10. Radovi umjetnika po pozivu ne podliježu selekciji.
11. Izložbenu selekciju radova vrši međunarodni žiri. Rezultati selekcije će biti dostupni na sajtu organizatora.
12. Na predlog Umjetničkog savjeta, radove će ocjenjivati međunarodni žiri u sastavu:
 1. Petar Hranueli, vajar, Hrvatska.
 2. Maja Živanović, istoričarka umjetnosti i likovna kritičarka, Srbija.
 3. Mr Lucija Đurašković, istoričarka umjetnosti, Crna Gora.
Biografije članova žirija dostupne su kod organizatora. U slučaju spriječenosti pojedinih članova žirija, poslije usvajanja ovog Pravilnika, organizatori zadržavaju pravo da, zbog hitnosti, imenuju drugog člana međunarodnog žirija.
13. Odluke međunarodnog žirija su konačne.
14. Organizatori će publikovati reprezentativan katalog sa osnovnim kataloškim podacima i reprodukcijom rada svakog izlagača. Autori se odriču prava naknade za reprodukovanje rada u katalogu, kao i za propagandu izložbe u cjelini.
15. Svaki izlagač dobija primjerak kataloga bez nadoknade.
16. Odluke o izložbi, kalendaru manifestacije i visini nagrada donosi organizator za svaki Salon posebno. Odluke čine sastavni dio Pravilnika.
17. U slučaju vanrednih okolnosti, izložba neće biti održana.
18. Potpisivanjem prijavnog formulara, autor prihvata sve navedene odredbe Pravilnika Salona.